

**"Жер қойнауы және жер қойнауын пайдалану туралы" Қазақстан Республикасы Президентiнiң Заң күшi бар Жарлығын жүзеге асыру жөнiндегi шаралар туралы**

Қазақстан Республикасы Президентiнiң Өкiмi 1996 жылғы 18 наурыз N 2908

      "Жер қойнауы және жер қойнауын пайдалану туралы" Қазақстан
Республикасы Президентiнiң Заң күшi бар Жарлығын
 U962828\_
 жүзеге
асыру мақсатында:

      Қазақстан Республикасының Үкiметi мыналарды әзiрлесiн және
бекiтсiн:

      1) 1996 жылғы 1 сәуiрiне дейiн:

      Қазақстан Республикасы Үкiметiнiң Жер қойнауын пайдалану
жөнiндегi құзыреттi органдары туралы ереже;

      2) 1996 жылғы 1 шiлдеге дейiн:

      жер қойнауын пайдалану операциялары жөнiндегi өтелуге тиiс
шығындарды тиесiлеу тәртiбi туралы ереже;

      жер қойнауын пайдалану жөнiндегi операцияларды өткiзуге
арналған контрактiлердi тiркеу тәртiбi туралы ереже;

      жалпы кең таралған пайдалы қазбалардың тiзбесi;

      кен орындары мен пайдалы қазбалары бiлемдерiнiң мемлекеттiк
кадастрын жүргiзу тәртiбi туралы ереже;

      техногендi минералды түзiлiмдердiң мемлекеттiк кадастрын
жүргiзу тәртiбi туралы ереже;

      зиянды заттарды, радиоактивтi қалдықтарды көму және сарқынды
суды жер қойнауына ағызудың мемлекеттiк кадастрын жүргiзудiң тәртiбi
туралы ереже;

      3) 1996 жылғы 1 қыркүйекке дейiн:

      пайдалы қазбаларды барлауға және /немесе өндiруге лицензия алу

құқығына арналған инвестициялық бағдарламалардың конкурсын өткiзу
тәртiбi мен шарттары туралы ереже;
 пайдалы қазбалары қорының мемлекеттiк балансын жүргiзу тәртiбi
туралы ереже;
 жер қойнауын қорғауды мемлекеттiк бақылау туралы ереже;
 астында пайдалы қазбалары бар алаңдарға құрылыс салуға рұқсат
беру тәртiбi туралы ереже;
 қатты пайдалы қазбаларды, мұнайды, газды, жерасты сулары кен
орындарын игеру кезiнде жер қойнауын қорғаудың бiрыңғай ережесi;
 жер қойнауын ұтымды пайдаланбағаны үшiн айыппұл төлемдерi
туралы ереже;
 жер қойнауының мемлекеттiк мониторингi туралы ереже;
 жер қойнауын мемлекеттiк сараптау туралы ереже;
 радиоактивтi қалдықтарды көму тәртiбi туралы ереже;
 зиянды заттарды жер қойнауына көму және сарқынды суды жер
қойнауына ағызу тәртiбi туралы ереже.
 Қазақстан Республикасының
 Президентi

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК